מסכת יומא

[[כהן גדול בבגדי לבן במהלך פעולת הזאת הדם על מזבח הזהב]]
מַסֶּכֶת יוֹמָא (או סדר יומא – סדר היום) היא המסכת החמישית בסדר מועד, ונמצאת במשנה, בתלמוד ובתוספתא. 

פירוש שם המסכת – יומא (בארמית): היום, כלומר היום המיוחד – יום הכיפורים. בתלמוד הוא נקרא גם בשם יומא רבה – היום הגדול. ואמנם, בתוספתא המסכת נקראת יום הכיפורים.
בתלמוד בבלי יש למסכת זו 87 דפים.

מסכת יומא במשנה היא בת שמונה פרקים. שבעת פרקיה הראשונים עוסקים בהכנות הכהן הגדול לעבודה ועבודת הכהן הגדול ביום הכיפורים, והשמיני בהלכות התענית והצום.

==מיקומה של המסכת בסדר מועד==
לפי הקדמת הרמב"ם למשנה, סידורה של המסכת אחרי מסכת שקלים נעשה בהתאם לסדר הופעות ענייני המסכתות בתורה: מצוות מחצית השקל מופיעה בפרשת כי תשא ואילו דיני יום הכיפורים מופיעים בפרשת אחרי מות.

==מועד וזהות מחבר המסכת==
לפי רבי יוחנן מסכת יומא הועברה על ידי רבי שמעון איש המצפה לאחרוני התנאים ודבריו הם המקור למסכת יומא שכתב רבי יהודה הנשיא.

בעקבות זאת טען נחמן קרוכמל שהמשניות של מסכת יומא נסדרו עוד בימי רבן גמליאל הזקן בירושלים שלפני החורבן. יצחק אייזיק הלוי טוען לעומת זאת שהמסכת נסדרה על ידי רבי שמעון איש המצפה בזקנתו, לאחר החורבן.

==תוכן המסכת== 
מסכת יומא ברובה אינה נוגעת להלכה לאחר חורבן בית המקדש, מאחר שרובה עוסקת בעבודת כהן גדול בבית המקדש. בעקבות זאת נמנעו חלק מהמפרשים, לפרש את הפרקים שאינן נוגעים להלכה, כך למשל הלכות הרי"ף ופסקי הרא"ש נכתבו רק על הפרק השמיני שעוסק בהלכות הצום הנוהג גם לאחר החורבן
==פרקי המסכת==
===במשנה===
# שִׁבְעַת יָמִים (שמונה משניות) - עוסק בהכנותיו של הכהן הגדול לקראת יום הכיפורים.
# בָּרִאשׁוֹנָה (שבע משניות) - עוסק בקורבן התמיד של השחר. 
# אָמַר לָהֶם הַמְּמֻנֶּה (אחת עשרה משניות) - עוסק בתחילת עבודת היום.
# טָרַף בַּקַּלְפִּי (שש משניות) - עוסק בהגרלת שני השעירים ובוידויו של הכהן הגדול.
# הוֹצִיאוּ לוֹ (שבע משניות) - עוסק בהקטרת הקטורת בקודש הקודשים והזאת הדמים.
# שְׁנֵי שְׂעִירֵי (שמונה משניות) - עוסק בשילוח השעיר לעזאזל.
# בָּא לוֹ כֹּהֵן גָּדוֹל (חמש משניות) - עוסק בסיום עבודת היום.
# יוֹם הַכִּיפּוּרִים (תשע משניות) - דן בחמישה עינויים שיש להתענות ביום הכיפורים: שתייה ואכילה, סיכה, רחיצה, נעילת הסנדל ותשמיש המיטה. בנוסף עוסק הפרק בענייני תשובה. זהו למעשה הפרק היחיד במסכת אשר מתאר את יום כיפור כפי שהוא מוכר לנו היום.
בסה"כ במסכת 61 משניות.

===בתוספתא===
בתוספתא כוללת מסכת יומא ארבעה פרקים, ובהם אגדות וסיפורים היסטוריים על אישים ואירועים מתקופת בית המקדש. אופייה של התוספתא שונה במידה רבה מזה של המשנה, ואין להבינה אלא עם המשנה. הפרק האחרון בתוספתא מקביל לפרק השמיני במשנה, ואינו תלוי בה כמעט לחלוטין.

== פרשני מסכת יומא ==
=== על המשניות (יומא) ===
* פירוש המשניות להרמב"ם - לרבי משה בן מימון.
* פירוש רע"ב - לרבי עובדיה מברטנורא.
* תוספות יום טוב - לרבי יום-טוב ליפמן הלר.
* תפארת ישראל - לרבי ישראל ליפשיץ.
* הלכתא גבירתא - לרבי ישראל ליפשיץ.
* מלאכת שלמה - לרבי שלמה העדני.

=== ראשונים על תלמוד בבלי (יומא) ===
* פירוש רש"י - לרבי שלמה בן רבי יצחק ירחי.
* תוספות - לבעלי התוספות.
* פירוש רבינו אליקים למסכת יומא - לרבינו אליקים בן משולם
* ספר מרדכי - לרבי מרדכי בר הלל אשכנזי.
* ספר רבינו אשר (רא"ש) - לרבי אשר בן יחיאל. (על פרק ח' בלבד)
* הלכות רב אלפס (רי"ף) - לרבי יצחק בר יעקב אלפסי. (על פרק ח' בלבד)
* המאור הקטן - לרבי זרחיה הלוי מגירונה (רז"ה).
* מלחמות ה <sub>(השגות על רז"ה)</sub> לרבי משה בן נחמן (רמב"ן).
* חידושי הרמב"ן - לרבי משה בן נחמן.
* חידושי הרשב"א - לרבי שלמה בן אדרת.
* חידושי הריטב"א - לרבי יום טוב בן אברהם אשבילי.
* בית הבחירה - לרבי מנחם המאירי.
* תוספות הרא"ש - לרבי אשר בן יחיאל.

=== אחרונים על תלמוד בבלי (יומא) ===
==== על הדף ====
* ציוני מסורת הש"ס, עין משפט ונר מצווה - לרבי יהושע בועז.
* הגהות הב"ח - לרבי יואל סירקש מחבר פירוש בית חדש (ב"ח).
* גיליון הש"ס - לרבי עקיבא איגר.

==== ספרים ====
* תוספת יום הכיפורים לרבי משה בן חביב.
* ערוך לנר - לרבי יעקב אטלינגר.
* פני יהושע - לרבי יעקב יהושע פולק.
* ציון לנפש חיה (צל"ח) - לרבי יחזקאל לנדא.
* חדושי הלכות ואגדות מהרש"א - לרבי שמואל אליעזר הלוי איידלס.
* חכמת שלמה (מהרש"ל) - לרבי שלמה לוריא.
* חידושי וביאורי הגר"א - להגאון מווילנה.
* הגהות וחידושי הרש"ש - לרבי שמואל שְׂטְרָאשׁוּן.
* שמן רוקח - לרבי אלעזר לעוו.
* בית יחזקאל - לרבי יחזקאל סרנא.
* שלטי הגבורים <sub>(על הרי"ף והמרדכי)</sub> לרבי יהושע בועז.
* דברי חמודות <sub>(על הרא"ש)</sub> לרבי יום-טוב ליפמן הלר.
* מעדני יום טוב <sub>(על הרא"ש)</sub> לרבי יום-טוב ליפמן הלר.

==קישורים חיצוניים==

*[https://web.nli.org.il/sites/NLI/Hebrew/digitallibrary/pages/viewer.aspx?presentorid=MANUSCRIPTS&docid=PNX_MANUSCRIPTS000191047-2#|FL35861916 נוסח המשנה] בכתב יד קאופמן
* תלמוד בבלי, [http://maagarim.hebrew-academy.org.il/Pages/PMain.aspx?misyzira=80016 מסכת יומא], במפעל המילון ההיסטורי של האקדמיה ללשון העברית
* 
* 
* 

== הערות שוליים ==

יומא
קטגוריה:יום הכיפורים
יומא